  Z A P I S N I K

39. sjednice Vijeća Mjesnog odbora Kozari Putevi, 
održane 29. kolovoza 2024., u prostorijama mjesne samouprave MO Kozari Put, s početkom u 17.00 sati

NAZOČNI ČLANOVI VIJEĆA
1. Damir Tabaković 
2. Denis Tabaković
3. Mirko Vuksanović
4. Nives Milješić
5. Ines Munđer
6. Filip Knežević
7. Ilija Čičak

Sjednici predsjedava Damir Tabaković, predsjednik Vijeća.

	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 39. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Damir Tabaković, napominje da  će zbog godišnjih odmora zapisnik s 38. sjednice dobiti na sljedećoj sjednici Vijeća Mjesnog odbora.
Na prijedlog predsjednika i provedenog glasovanja Vijeće jednoglasno utvrđuje

D N E V N I     R  E D

1. Godišnji izvještaj izvršenja Financijskog plana MO Kozari Bok za 2023.
1. Aktualna komunalna problematika.
1. Razno: izvješća, pitanja i  prijedlozi.

Ad 1.) Godišnji izvještaj izvršenja Financijskog plana MO Kozari Putevi za 2023.

	Predsjednik Vijeća, Damir Tabaković napominje da su dobili službeni dokument gdje trebaju donijeti Godišnji izvještaj o izvršenju Financijskog plana za 2023.
Otvara raspravu.
Nakon rasprave Vijeće jednoglasno donosi 

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Kozari Putevi za 2023.


Članak 1. 
Godišnji izvještaj o izvršenju Financijskog plana Mjesnog odbora Kozari Putevi za 2023. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2023.
(€)
	Ostvareno prihoda za 2023.
(€)
	Ostvareno rashoda za 2023.
(€)
	Indeks (5/3*100)

	1
	2
	3
	4
	5
	6

	 
	RASHODI
	99.050,00
	99.050,00
	97.700,16
	98,64

	3
	RASHODI POSLOVANJA
	99.050,00
	99.050,00
	97.700,16
	98,64

	32
	Materijalni rashodi
	99.050,00
	99.050,00
	97.700,16
	98,64

	323
	Rashodi za usluge
	86.180,00
	86.180,00
	85.668,97
	99,41

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	86.180,00
	86.180,00
	85.668,97
	99,41

	 
	ODRŽAVANJE JAVNIH POVRŠINA
	24.730,00
	24.730,00
	24.218,97
	97,93

	 
	ODRŽAVANJE NERAZVRSTANIH CESTA
	61.450,00
	61.450,00
	61.450,00
	100,00

	329
	Ostali nespomenuti rashodi poslovanja
	12.870,00
	12.870,00
	12.031,20
	93,48

	3291
	Naknade za rad predstavničkih i izvršnih tijela, povjerenstava i slično
	11.940,00
	11.940,00
	11.940,00
	100,00

	3299
	Ostali nespomenuti rashodi poslovanja
	930,00
	930,00
	91,20
	9,81



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Kozari Putevi.

Ad 2.) Aktualna komunalna problematika.

Predsjednik Vijeća, Damir Tabaković napominje da bi se trebala urediti ulica Kanalski put od Koledovčine prema Radničkoj cesti sa svim popratnim sadržajima – uređenje ulice s površinskom odvodnjom, pješačko biciklističkom stazom kao i postavljanje rasvjete duž cijele ulice. 
Također napominje da bi u ulici 2. Kozari put i ulice 1. Kozari put 1. odvojak trebalo proširenje i napraviti izlaz na Kanalski put preko k.č. 1543/1 k.o. Žitnjak.
	Ukazuje da bi trebalo ulica 4. Kozari Put od spoja s III. Kozari Putem do spoja sa Žitnjačkom cestom trebala kompletno asfaltiranje s površinskom odvodnjom pa da se i ona stavi u Plan komunalnih potreba.
Otvara raspravu.
U raspravi sudjeluju svi vijećnici te jednoglasno donose 

Z a k l j u č a k
o uvrštavanju u PKP uređenje ulice Kanalski put od ulice Koledovčina prema Radničkoj cesti – asfaltiranje ulice s površinskom odvodnjom, izgradnja biciklističko pješačke staze i  postavljanje javne rasvjete

Vijeće Mjesnog odbora Kozari Putevi predlaže Vijeću Gradske četvrti Peščenica-Žitnjak da u Plan komunalnih potreba uvrsti:

· uređenje ulice Kanalski put od ulice Koledovčina prema Radničkoj cesti  - asfaltiranje ulice s površinskom odvodnjom, uređenje biciklističko pješačke staze i izgradnja javne rasvjete duž cijele ulice.
· u ulici 2. Kozari put i ulice 1. Kozari put 1. odvojak trebalo proširenje i napraviti izlaz na Kanalski put preko k.č. 1543/1 k.o. Žitnjak.
· asfaltiranje ulice s površinskom odvodnjom – 4. Kozari put od spoja s 3. Kozari Putom do spoja sa Žitnjačkom cestom.
· ovaj zaključak dostavlja se Vijeću Gradske četvrti na postupanje.

Predsjednik Vijeća, Damir Tabaković napominje da je primio usmeni upit građana IV. Kozari Puta potrebom postavljanja uspornika prometa između kbr. 133 i 149, IV. Kozari Put između 133 i 149. IV. Kozari Put između kbr. 133B i 133C, te IV. Kozari Put kod kbr. 137 i IV. Kozari Put kod kbr. 153A.
Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k
o postavljanju uspornika prometa u ulici IV. Kozari put

Vijeće Mjesnog odbora Kozari Putevi predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:
· postavljanja uspornika prometa na sljedećim lokacijama:
1. IV. Kozari Put između kbr. 103 i 153
2. IV. Kozari Put između kbr.133 i 149
3. IV. Kozari Put između kbr. 133B i 133C
4. IV. Kozari Put kod kbr. 137
5. IV. Kozari Put kod kbr. 153A
· ovaj zaključak dostavlja se Vijeću Gradske četvrti na postupanje.

Predsjednik Vijeća, Damir Tabaković napominje da građani dopuštaju postavljanje rasvjetnog stupa na svoju parcelu u ulici IV. Kozari Put kod kbr. 153A. Također napominju da će dati svoju suglasnost.
Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k
o postavljanju rasvjetnog stupa u ulici IV Kozari Put kod kbr. 153A

Vijeće Mjesnog odbora Kozari Putevi predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:
· postavljanja rasvjetnog stupa u ulici IV. Kozari Put kod kbr. 153A
· suglasnost građana u prilogu
· ovaj zaključak dostavlja se Vijeću Gradske četvrti na postupanje.

Ad 3.) Izvješća, pitanja i prijedlozi.

Predsjednik Vijeća Damir Tabaković, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 18.30 sati.

Zapisnik sastavio:                                                                                                                                                                                                                                                 
______________
Damir Tabaković

Predsjednik
Vijeća Mjesnog odbora
Kozari Putevi
_______________________
 Damir Tabaković
